paragraph_text: Baré, ime kojim se označava grupa plemena američkih Indijanaca porodice Arawakan nastanjenih na gornjoj Rio Negro sjeverno od Amazone: Baré, Mandahuaca, Arekêna (Guarekena), Baníwa do Içana i Piapoco. Baré vlastiti naseljeni su u Venezueli uz granicu s Brazilom i Kolumbijom, a njihov broj iznosi 238 (1975 Gaceta Indigenista) u Venezueli i 225 u Brazilu (svih 1,500 po Dominique Buchillet). Jezik baré (barauna, ihini) je nestao (govori ga tek nekoliko starijih osoba) a Indijanci se služe španjolskim. Prema antropologinji Dominique Buchillet Baré su aravačkog porijekla, naseljeni duž srednjih i gornjih tokova Rio Negra na pritokama Içana i Xié i u regiji Cassiquiare Canala. U vrijeme konkviste Baré su živjeli na oko 165,000 četvornih kilometara uključiujući tu i rijeku Negro, Cassiquiare Canal i rijeku Mavaca. prije nekih 150 godina od njih su se po svoj prilici izdvojili grupe poznate pod nazivima Mandahuaca, Manaca, Baria, Cunipusana i Pasimonare. Oni su jedna od prvih grupa koja u području Negra dolaze u kontakt s Europljanima. Od 1669 zajedno s Baniwama i Passé Indijancima žive u São José do Rio Negro (današnji Manaus), vojni garnizon iz kojega su u područje Rio Negra odlazile ekspedicije u lov na robove.